VENDIM 
Nr. 559, datë 18.6.2015

PËR  DISA NDRYSHIME DHE SHTESA NË VENDIMIN NR. 656,  DATË 8.10.2014, TË KËSHILLIT TË MINISTRAVE, “PËR SHPRONËSIMIN, PËR INTERES PUBLIK, TË PRONARËVE  TË PASURIVE TË PALUAJTSHME, PRONË PRIVATE, QË PREKEN NGA ZBATIMI I PROJEKTIT “FURNIZIMI ME UJË DHE SHËRBIMET SANITARE NË ORIKUM””

Në mbështetje të nenit 100 të Kushtetutës dhe të neneve 5, pika 1, 20 e 21, të   ligjit nr. 8561, datë 22.12.1999, “Për shpronësimet dhe marrjen në përdorim të përkohshëm të pasurisë, pronë private, për interes publik”, me propozimin e ministrit të Transportit dhe Infrastrukturës, Këshilli i Ministrave 
VENDOSI:

Në vendimin nr. 656, datë 8.10.2014, të Këshillit të Ministrave, bëhen këto ndryshime dhe shtesa:
1. Pika 3 ndryshohet, si më poshtë vijon:


“3. Pronarët e pasurive të paluajtshme, që shpronësohen, të kompensohen në vlerë të plotë, sipas masës përkatëse, që paraqitet në tabelën që i bashkëlidhet këtij vendimi, për tokë “pemishte”, “ullishte” dhe “truall” me vlerë të përgjithshme shpronësimi prej 7 860 619.8 (shtatë milionë e tetëqind e gjashtëdhjetë mijë e gjashtëqind e nëntëmbëdhjetë pikë tetë) lekë.    
2. Në pikën 4 shifra “...47 415 (dyzet e shtatë mijë e katërqind e pesëmbëdhjetë...” zëvendësohet me “...7 860 619.8 (shtatë milionë e tetëqind e gjashtëdhjetë mijë e gjashtëqind e nëntëmbëdhjetë pikë tetë) lekë...”.
3. Pika 5 ndryshohet, si më poshtë vijon:
“5. Shpenzimet procedurale, në vlerën 183 000 (njëqind e tetëdhjetë e tre mijë) lekë, të përballohen nga Drejtoria e Përgjithshme e Ujësjellës – Kana-lizimeve.
4.  Listës së të shpronësuarve në tabelën bashkëlidhur vendimit, i shtohet lista që i bashkëlidhet këtij vendimi. 
 Ky vendim hyn në fuqi menjëherë dhe botohet në Fletoren Zyrtare.
KRYEMINISTRI
Edi Rama

	Nr 
	Emër, atësia, mbiemri 
	Zona/ Kad
	Nr. Pasurie
	Sip. shpronës.m2
	Lloji i pasurisë 
	Çmimi lek/m2
	Vlera 
	Shënime 

	 
	 
	 
	 
	 
	 
	 
	 
	 

	1
	Bashkëpronësi    GJIKOKA
	2832
	126/104
	580.5
	Truall
	7044
	4089042
	Konfirmuar ZVRPP

	2
	Bashkëpronësi    MEHILLAJ
	2832
	2/ 15.
	528.7
	Truall
	7044
	3724162.8
	Proces.konfirmimi

	7813204.8
	 





